

**Z Á P I S N I C A**

**zo zasadnutia Obecného zastupiteľstva**

V SILADICIACH

**DŇA: 28.11.2018**

Prítomní: podľa prezenčnej listiny ( príloha č. 1)

Poslanci: Ing. Janka Antalová, Peter Varga, Pavol Šimonák, Vladimír Hábel, Ing. Zuzana Nosková,

Ospravedlnení poslanci: Pavol Šimonák, Peter Lančarič

Overovatelia zápisnice: Vladimír Hábel, Peter Varga

Rokovanie viedol: starosta obce Róbert Repka

Program: súčasťou zápisnice ( Pozvánka, príloha č. 2)

Zapisovateľka: Zuzana Jurišová

**1.2..BOD: Otvorenie zasadnutia, určenie zapisovateľa a overovateľov**

Boli prítomní 5 poslanci OZ. Za overovateľov zápisnice boli určení poslanci: Vladimír Hábel a Peter Varga, za zapisovateľku bola určená p. Zuzana Jurišová.

**3.BOD Schválenie programu**

**Hlasovanie č. 1**

Za: 5 zdržal sa: 0 proti: 0

OZ schválilo v zmysle ustanovenia § 11 ods. 4. Zákona č. 369/1990 Z.z. o obecnom zriadení, v znení neskorších predpisov/ Zákon o obecnom zriadení / program rokovania podľa bodov uvedených v pozvánke. ( príloha č. 2)

**4.BOD Plnenie uznesení z predchádzajúceho obecného zastupiteľstva.**

Starosta obce konštatoval, že všetky uznesenia z predchádzajúceho zasadnutia obecného zastupiteľstva, ktoré sa konalo dňa 24.09.2018 boli splnené.

**5. BOD: Žiadosti o dotácie z rozpočtu obce**

Žiadosť č. 1 od: Telovýchovná Jednota Družstevník Siladice: Suma ( Príloha č. 3)

**Hlasovanie č. 2**

Za: 5 zdržal sa: 0 proti: 0

**UZNESENIE č. 28/2018/1**

Obecné Zastupiteľstvo v Siladiciach schvaľuje z rozpočtu obce na rok 2019 pre: Telovýchovná Jednota Družstevník Siladice sumu 6.500,00€. Bližšie podmienky budú špecifikované v Zmluve o poskytnutí dotácie z rozpočtu obce.

Žiadosť č. 2 od: Občianske združenie ZO Jednota dôchodcov Siladice ( Príloha č. 4)

**Hlasovanie č. 3**

Za: 5 zdržal sa: 0 proti: 0

**UZNESENIE č. 28/2018/2**

Obecné Zastupiteľstvo v Siladiciach schvaľuje sumu 1.000,00€ z rozpočtu obce na rok 2019 pre: ZO Jednota dôchodcov Siladice. Bližšie podmienky budú špecifikované v Zmluve o poskytnutí dotácie z rozpočtu obce.

Žiadosť č. 3 od: Občianske združenie Siladická ruža ( Príloha č. 5)

**Hlasovanie č. 4**

Za: 5 zdržal sa: 0 proti: 0

**UZNESENIE č. 28/2018/3**

Obecné Zastupiteľstvo v Siladiciach schvaľuje z rozpočtu obce na rok 2019 pre: Občianske združenie Siladická ruža sumu: 1.000,00€. Bližšie podmienky budú špecifikované v Zmluve o poskytnutí dotácie z rozpočtu obce.

Žiadosť č. 4 od: Rímskokatolícka cirkev farnosť Horné Zelenice ( Príloha č. 6)

**Hlasovanie č. 5**

Za: 5 zdržal sa: 0 proti: 0

**UZNESENIE č. 28/2018/4**

Obecné Zastupiteľstvo v Siladiciach schvaľuje z rozpočtu obce na rok 2019 pre: Rímskokatolícka cirkev farnosť Horné Zelenice sumu: 500,00€. Bližšie podmienky budú špecifikované v Zmluve o poskytnutí dotácie z rozpočtu obce, kde bude uvedené, že finančné prostriedky sa použijú pre filialku Siladice.

Žiadosť č. 5 od: Cirkevný zbor evanjelickej a.v. cirkvi na Slovensku Horné Zelenice

( Príloha č.7)

**Hlasovanie č. 6**

Za: 5 zdržal sa: 0 proti: 0

**UZNESENIE č. 28/2018/5**

Obecné Zastupiteľstvo v Siladiciach schvaľuje z rozpočtu obce na rok 2019 pre: Cirkevný zbor evanjelickej a.v. cirkvi na Slovensku Horné Zelenice sumu: 500,00€. Bližšie podmienky budú špecifikované v Zmluve o poskytnutí dotácie z rozpočtu obce, kde bude uvedené, že finančné prostriedky sa použijú pre filialku Siladice.

**6. BOD Návrh Dodatku č. 1 k VZN č. 1/2016 o nakladaní s odpadmi**

Starosta obce predložil návrh Dodatku č. 1 k VZN č. 1/2016 o nakladaní s odpadmi. Predniesol výpočet predpokladaného nárastu nákladov od spoločnosti FCC Trnava, s.r.o, ktorá separuje a vyváža odpady v obci Siladice. ( Dodatok č. 1 k VZN č. 1/2016 – príloha č. 8)

**Hlasovanie č. 7**

Za: 5 zdržal sa: 0 proti: 0

**UZNESENIE č. 29/2018**

Obecné Zastupiteľstvo v Siladiciach schvaľuje Dodatok č. 1 k VZN č. 1/2016 o nakladaní s odpadmi.

**7. BOD Stanovisko hlavnej kontrolórky obce k návrhu rozpočtu na rok 2019 s výhľadom na roky 2020, 2021**

Poslancom Obecného zastupiteľstva bolo doručené Stanovisko HKO, predniesla ho p. Jurišová. Hlavná kontrolórka obce konštatovala: Odporúča poslancom OZ 1. Schváliť rozpočet na rok 2019. 2. Návrh rozpočtu na roky 2020-2021 zobrať na vedomie. ( Stanovisko príloha č. 9)

**Hlasovanie č. 8**

Za: 5 zdržal sa: 0 proti: 0

**UZNESENIE č. 30/2018**

Obecné Zastupiteľstvo v Siladiciach berie na vedomie Stanovisko hlavného kontrolóra obce Siladice na rok 2019 s výhľadom na roky 2020, 2021.

**8. BOD Schvaľovanie rozpočtu obce Siladice na rok 2019, úpravy rozpočtu 2018 a návrh rozpočtu na roky 2020 a 2021**

P. Jurišová predniesla poslancom OZ návrh rozpočtu na roky 2019, 2020, 2021 tak ako boli spracované. Poslanci diskutovali o jednotlivých položkách. Navrhli pri schvaľovaní rozpočtu na rok 2020 uviesť podrobnejšie rozpisy položiek v rozpočte poslancom. (Rozpočet príloha č. 10)

**Hlasovanie č. 9**

Za: 5 zdržal sa: 0 proti: 0

**UZNESENIE č. 31/2018/1**

Obecné Zastupiteľstvo v Siladiciach schvaľuje Rozpočet na rok 2019

**Hlasovanie č. 10**

Za: 5 zdržal sa: 0 proti: 0

**UZNESENIE č. 31/2018/2**

Obecné Zastupiteľstvo v Siladiciach berie na vedomie Rozpočet na roky 2020 a 2021

**9. BOD Správa auditora za rok 2017**

Starosta obce predniesol správu Auditora za rok 2017 ( Príloha č. 11)

**Hlasovanie č. 11**

Za: 5 zdržal sa: 0 proti: 0

Obecné Zastupiteľstvo v Siladiciach berie na vedomie správu Auditora za rok 2017

**10. BOD Plán kontrolnej činnosti na I. Polrok 2019**

Plán kontrolnej činnosti HKO na 1. polrok 2019 predniesol starosta obce. PKČ bol zverejnený, poslanci nemali k plánu PKČ žiadne námietky. Tvorí prílohu tejto zápisnice ( Príloha č. 12 )

**Hlasovanie č. 12**

Za: 5 zdržal sa: 0 proti: 0

**UZNESENIE č. 32/2018**

Obecné zastupiteľstvo v Siladiciach schvaľuje Plán kontrolnej činnosti na 1. polrok 2019 .

**11. BOD Schvaľovanie predaja pozemku s osobitným zreteľom na parcele č. 827/242 k.ú. Siladice**

Poslancom OZ bola predložená žiadosť o odkúpenie pozemku na parcele č. 827/242 k.ú. Siladice od žiadateľa: Marián Ďuriš aj s vypracovaným geometrickým plánom. ( Príloha č. 13)

**Hlasovanie č. 13**

Za: 5 zdržal sa: 0 proti: 0

**UZNESENIE č. 33/2018**

Obecné zastupiteľstvo v Siladiciach na základe § 9 ods. 2, písm. a/ zák. č. 138/1991

Zb. o majetku obcí v znení neskorších predpisov

**schvaľuje – ako spôsob prevodu vlastníctva nehnuteľnosti**

Pozemok, ktorý sa nachádza v katastrálnom území Siladice, vedený na LV č. 500 Parcela registra „E“ ako pôvodná parcela č. 827/242.

Novovytvorené parcely Geometrickým plánom č. 2-9/2018, ktorý vyhotovil dňa 05.10.2018 Mgr. Marián Cepka, J. Nižňanského 34 Brestovany a to: parcela registra ,,C“ č. 827/302 o výmere 1 m2 a parcela registra ,,C“ č. 827/303 o výmere 31 m2 **na nadobúdateľa Marián Ďuriš**, trvale bytom Marka Čulena 13 Dolné Lovčice **za cenu 320,00€**

- **postup podľa § 9 a ods.8 písm. e/ Zákona o majetku obcí – prevod z dôvodu hodného osobitného zreteľa.**

**Zdôvodnenie:**

Pozemok je v užívaní nadobúdateľa a vytvorí jeden celok s pozemkom nadobúdateľa v k.ú. obce Siladice. Nadobúdateľ žiada odkúpenie pozemku z dôvodu kolaudácie rodinného domu, nakoľko pravý roh garáže zasahuje do predmetného pozemku. Na základe uvedeného obec považuje za správne postupovať pri predaji spôsobom prevodu z dôvodu hodného osobitného zreteľa.

**12. BOD Žiadosť o odkúpenie pozemku na parcele č. 204/1, k.ú. Siladice**

Poslancom OZ bola predložená žiadosť o odkúpenie pozemku na parcele č. 204/1 Siladice od žiadateľa: Tomáš Janáček a Eva Machová aj s vypracovaným geometrickým plánom. ( Príloha č. 14)

**Hlasovanie č. 14**

Za: 5 zdržal sa: 0 proti: 0

**UZNESENIE č. 34/2018**

Obecné zastupiteľstvo v Siladiciach na základe § 9 ods. 2, písm. a/ zák. č. 138/1991

Zb. o majetku obcí v znení neskorších predpisov

**schvaľuje – ako spôsob prevodu vlastníctva nehnuteľnosti**

Pozemok, ktorý sa nachádza v katastrálnom území Siladice, vedený na LV č. 500 Parcela registra „E“ pôvodná parcela 204/1. Novovytvorená parcela Geometrickým plánom č. 125/2018, ktorý vyhotovil dňa 10.10.2018 Ing. Jozef Fančovič, Naháč 139 a to: parcela registra ,,C“ č. 204/25 o výmere 23 m2 **na nadobúdateľov: Tomáš Janáček a Eva Machová**, trvale bytom Siladice č. 300 **za cenu 230,00€**

- **postup podľa § 9 a ods.8 písm. e/ Zákona o majetku obcí – prevod z dôvodu hodného osobitného zreteľa.**

**Zdôvodnenie:**

Pozemok je v užívaní nadobúdateľa a vytvorí jeden celok s pozemkom nadobúdateľa v k.ú. obce Siladice. Nadobúdatelia žiadajú odkúpenie pozemku z dôvodu využitia vjazdu do domu nakoľko sa nachádza vedľa ich pozemku. Na základe uvedeného obec považuje za správne postupovať pri predaji spôsobom prevodu z dôvodu hodného osobitného zreteľa.

**13. BOD Schválenie Komunitného plánu sociálnych služieb.**

Starosta predniesol Komunitný plán sociálnych služieb na schválenie, poslanci nemali k predloženému námietky. ( Príloha č. 15)

**Hlasovanie č. 15**

Za: 5 zdržal sa: 0 proti: 0

**UZNESENIE č. 35/2018**

Obecné zastupiteľstvo v Siladiciach schvaľuje Komunitný plán sociálnych služieb

**14 BOD Príkaz na inventarizáciu za rok 2018 pre Obecný úrad a Materskú školu Siladice**

Starosta obce poveruje za obec Siladice na vykonanie inventarizácie za rok 2018: Ing. Janka Antalová, Vladimír Hábel, Zuzana Jurišová a za Materskú školu v Siladiciach: Anna Miklovičová, Lucia Trnovcová, Zuzana Jurišová

**Hlasovanie č. 16**

Za: 5 zdržal sa: 0 proti: 0

Obecné zastupiteľstvo v Siladiciach berie na vedomie poverenie starostu obce.

**15 BOD Došlá pošta, pripomienky, návrhy**

Starosta obce v rámci bodu došlá pošta prečítal list od: Mgr. Martin Štrbu, ktorý si žiadal prečítať predmetný list na zasadnutí Obecného zastupiteľstva. Tento list má vo veci uvedené:

Pripomienky k zmene územného plánu. Z tohto dôvodu bol zaevidovaný medzi Pripomienky k zmene územného plánu č. 3. Poslanci si vypočuli znenie listu, avšak k uvedenému listu sa nevyjadrovali, nakoľko v rámci bodov na Pozvánke k dnešnému rokovaniu sa Zmeny územného plánu nenachádzajú. V rámci rozpravy uviedla poslankyňa Ing. Zuzana Nosková, že vzhľadom na skutočnosť, že bol zverejnený OZNAM - zverejnenie zámeru navrhovanej činnosti –,,Ťažba štrkopieskov Siladice,, Posudzovanie vplyvov na ŽP ( EIA) obec Siladice v zastúpení starostom obce by mala odoslať v rámci stanoveného termínu pripomienku, v ktorej bude uvedené, že ešte neprebehlo na zasadnutí Obecného zastupiteľstva schválenie Zmien a doplnkov v danej lokalite. Preto navrhuje starostovi obce zaslať pripomienku na Ministerstvo životného prostredia SR.

**16 BOD Záver**

Starosta obce poďakoval prítomným za účasť a ukončil zasadnutie OZ.

-----------------------------------------------------------------------------------------------------------------

Zapísala: Zuzana Jurišová dňa: 30.11.2018 ..............................

Overovatelia zápisnice :

Dňa: 30.11.2018 Vladimír Hábel, poslanec .................................

Dňa: 30.11.2018 Peter Varga, poslanec ..................................

**Starosta obce súhlasí s Uzneseniami v zápisnici č. 06/2018 zo dňa 28.11.2018**

 ...............................

 Róbert Repka, starosta obce, 30.11.2018

**Všetky prílohy k Zápisnici č. 06/2018 sú k nahliadnutiu k dispozícii na Obecnom úrade v Siladiciach.**